ญี่ปุ่นไร้ชัดเจน เปิดประเทศรับกองเชียร์ต่างชาติ ชมแข่งขัน “โตเกียวโอลิมปิก”
ญี่ปุ่นไร้ชัดเจน เปิดประเทศรับกองเชียร์ต่างชาติ ชมแข่งขัน “โตเกียวโอลิมปิก” เหตุกังวลโควิด หลังพบเชื้อกลายพันธุ์ในหลายประเทศ
ญี่ปุ่นไร้ชัดเจน เปิดประเทศรับกองเชียร์ต่างชาติ ชมแข่งขัน “โตเกียวโอลิมปิก” เหตุกังวลโควิด หลังพบเชื้อกลายพันธุ์ในหลายประเทศ
12 มี.ค. 2564

นางเซโกะ ฮาชิโมโตะ ประธานคณะกรรมการจัดการแข่งขันกีฬาโอลิมปิกของญี่ปุ่น กล่าวว่า ญี่ปุ่นยังไม่ได้ตัดสินใจในประเด็นที่ว่าจะให้ชาวต่างชาติเดินทางเข้าชมการแข่งขันกีฬาโอลิมปิกและพาราลิมปิกที่กรุงโตเกียวในปีนี้หรือไม่
“เรายังคงมีการหารือกัน และยังไม่ได้ข้อสรุปแต่อย่างใด” นางฮาชิโมโตะกล่าว และเสริมว่า ตนหวังว่าจะมีการประกาศการตัดสินใจในเรื่องนี้ก่อนการเริ่มต้นวิ่งคบเพลิงโอลิมปิกในวันที่ 25 มี.ค.
ก่อนหน้านี้ แหล่งข่าวระบุว่า รัฐบาลญี่ปุ่นได้ตัดสินใจที่จะจัดการแข่งขันกีฬาโอลิมปิกและพาราลิมปิกที่กรุงโตเกียวในปีนี้ โดยไม่มีชาวต่างชาติเดินทางเข้าชมการแข่งขัน
แหล่งข่าวเปิดเผยว่า รัฐบาลได้ข้อสรุปว่า การเปิดประเทศให้ชาวต่างชาติเข้าชมการแข่งขันเป็นเรื่องที่เป็นไปไม่ได้ภายใต้สถานการณ์ปัจจุบัน ท่ามกลางความวิตกกังวลของชาวญี่ปุ่นเกี่ยวกับการแพร่ระบาดของไวรัสโควิด-19 ขณะที่มีการตรวจพบไวรัสกลายพันธุ์ในหลายประเทศ
แหล่งข่าวระบุว่า รัฐบาลญี่ปุ่นและคณะกรรมการจัดการแข่งขันกีฬาโอลิมปิกของญี่ปุ่นจะจัดการประชุมกับคณะกรรมการโอลิมปิกสากล (IOC) ในสัปดาห์หน้าเพื่อแจ้งผลการตัดสินใจดังกล่าวอย่างเป็นทางการ
ทั้งนี้ ญี่ปุ่นจะจัดการแข่งขันกีฬาโอลิมปิกในระหว่างวันที่ 23 ก.ค.-8 ส.ค. และพาราลิมปิกในวันที่ 24 ส.ค.-5 ก.ย.